OpenLLM-France/wikimedia huggingface dataset:
# Pykrete

El pykrete és un material compost d'un 14% de serradures o una altra polpa de fusta i 86% de gel, aproximadament.
El seu ús va ser proposat durant la Segona Guerra Mundial per Geoffrey Pyke a la Reial Marina Britànica per construir un portaavions d'enormes dimensions i impossible d'enfonsar.
És una mica més difícil de tractar que el formigó, ja que s'expandeix durant el procés de congelació. No obstant això, pot ser reparat i mantingut amb aigua de mar. La barreja pot ser modelada en qualsevol forma i congelada, i serà més forta i duradora, sempre que es mantingui a la temperatura de congelació o inferior.
Algunes de les propietats que té aquest compost són:
* Baix índex de fusió.
* Duresa propera a la del formigó.
* Resistència a grans tensions gràcies a la composició fibrosa.

## Enllaços externs

* Pykrete - Ice Ships in the Rockies (en Anglès)
* Pykrete ... or, The Myth that Wouldn't Die... (en Anglès)
* WWII Aircraft Carrier Arxivat 2019-07-12 a Wayback Machine. (en Anglès)
# Psara (arna)

Psara és un gènere d'arnes de la família Crambidae descrita per Pieter Cornelius Tobias Snellen el 1875.

## Taxonomia

* Psara acrospila (Meyrick, 1886)
* Psara admensalis (Walker, 1859)
* Psara aprepia (Hampson, 1913)
* Psara atritermina (Hampson, 1913)
* Psara bractealis (Kenrick, 1907)
* Psara chathamalis (Schaus, 1923)
* Psara cryptolepis (E. L. Martin, 1956)
* Psara dorcalis (Guenée, 1862)
* Psara dryalis (Walker, 1859)
* Psara ferruginalis (Saalmüller, 1880)
* Psara frenettalis Legrand, 1966
* Psara glaucalis (Hampson, 1912)
* Psara guatalis Schaus, 1920
* Psara hesperialis (Herrich-Schäffer, 1871)
* Psara ingeminata (Meyrick, 1933)
* Psara intermedialis (Amsel, 1956)
* Psara jasiusalis (Walker, 1859)
* Psara molestalis (Amsel, 1956)
* Psara mysticalis (Schaus, 1920)
* Psara nigridior Rothschild, 1915
* Psara normalis Hampson, 1918
* Psara obscuralis (Lederer, 1863)
* Psara orphnopeza J. F. G. Clarke, 1986
* Psara pallicaudalis Snellen, 1875
* Psara palpalis Hampson, 1918
* Psara pargialis (Schaus, 1920)
* Psara pertentalis (Möschler, 1890)
* Psara prumnides (Druce, 1895)
* Psara selenialis Snellen, 1895
* Psara simillima (Hampson, 1913)
* Psara subaurantialis (Herrich-Schäffer, 1871)
* Psara subhyalinalis (Herrich-Schäffer, 1871)
* Psara submarginalis Caradja, 1925
* Psara ultratrinalis (Marion, 1954)
* Psara venezuelensis (Amsel, 1956)

## Espècies antigues

* Psara mahensis (T. B. Fletcher, 1910)
* Psara pallidalis Walker, 1859
* Psara subnitalis Munroe, 1995

## Referències

* ↑ «GlobIZ search». Global Information System on Pyraloidea. [Consulta: 31 març 2019].
* ↑ Pitkin, Brian; Jenkins, Paul. «Psara Snellen, 1875» (en anglès). Butterflies and Moths of the World. Londres: Natural History Museum, 05-11-2004.
# Péter Brachfeld Latzko

Péter Brachfeld Latzko (Budapest 1910 - Barcelona 2003) va ser un promotor cultural hongarès, germà petit del psicòleg i filòsof hongarès Ferenc Oliver Brachfeld, i pare del morosòleg i escriptor català Pere Brachfeld. Péter Brachfeld es va establir a Catalunya en els anys 1960 i va aprendre català.
A Catalunya va fundar família i s'interessà sempre tant per fer conèixer Catalunya als seus compatriotes com per sensibilitzar la societat catalana envers la cultura i la realitat hongareses. Va tenir una important trajectòria intel·lectual a Catalunya en les vessants de la literatura, de la traducció, i va actuar com assessor editorial i promotor cultural. En conjunt, va desenvolupar una important tasca com a divulgador i mediador cultural d'Hongria a Catalunya i de Catalunya a Hongria.
Ha estat fundador a Barcelona el 1987 de l'Associació Cultural Catalano-Hongaresa/Katalán-Magyar Kulturalis Egyesület amb Géza Tolnay Winternitz. El 1993 va rebre la Creu de Sant Jordi.
# Péskovo

Péskovo - Песьково (rus) - és un poble de l'óblast de Smolensk, a Rússia, que el 2007 no tenia cap habitant.

## Referències

* ↑ Bespiatov, T. «Смоленская область» (en rus). [Consulta: 14 febrer 2021].
# Pèrdua de Bagdad i reforçament otomà (1394)

El 1394 els timúrides van perdre Bagdad i l'Iraq Àrab.
Ahmad ibn Uways havia pogut arribar a territori mameluc finals de 1393) i havia obtingut suport del sultà Barquq. Absent Tamerlà, que estava a l'Awnik o a Geòrgia. El sultà va retornar acompanyat de soldats mamelucs i immediatament va rebre el suport dels seus antics partidaris i de diversos senyors locals i tribals i va entrar a Bagdad d'on es va retirar el seu governador Sabzawari, que només disposava de 3000 soldats; aquesta guarnició es va dirigir cap a Xuixtar al Khuzestan i els jalayírides van aconseguir el domini de tot l'Iraq Arabí.
Això era un reforçament pels mamelucs d'Egipte i Síria però també per l'otomà Baiazet I, que els darrers anys no havia parat d'incrementar el seu poder i pel qual, Ahmad era un potencial aliat.

## Referències

* Campaigne de Timur en Anatolie (1402), per Marie-Mathilde Alexandrescu Derca, Bucarest, 1942.
# Pèrdua de capacitat

La pèrdua de capacitat o l'esvaïment de capacitat, d'una bateria, és un fenomen observat en l'ús de la bateria recarregable on la quantitat de càrrega que una bateria pot oferir a la tensió nominal disminueix amb l'ús. Té molt a veure amb efecte memòria i la capacitat de recuperació (efecte de recuperació)
L'any 2003 es va informar que el rang típic de pèrdua de capacitat de les bateries d'ió de liti després de 500 cicles de càrrega i descàrrega va variar del 12,4% al 24,1%, donant una pèrdua de capacitat mitjana per cicle de 0,025-0,048% per cicle.

## Factors d'estrès

L'esvaïment de la capacitat de les bateries d'ions de liti es produeix per una multitud de factors d'estrès, com ara la temperatura ambient, la taxa C de descàrrega i l'estat de càrrega (SOC).
La pèrdua de capacitat depèn molt de la temperatura, les taxes d'envelliment augmenten amb la disminució de la temperatura per sota dels 25 °C, mentre que per sobre de 25 l'envelliment s'accelera amb l'augment de la temperatura.
La pèrdua de capacitat és sensible a la taxa C i les taxes C més altes porten a una pèrdua de capacitat més ràpida per cicle. Els mecanismes químics de degradació en una bateria d'ions de liti dominen la pèrdua de capacitat a baixes taxes C, mentre que la degradació mecànica domina a altes taxes C.
S'informa que la degradació de la capacitat de la bateria de grafit/LiCoO2 es veu afectada pel SOC mitjà, així com pel canvi de SOC (ΔSOC) durant l'operació de ciclisme. Per als primers 500 cicles complets equivalents, es troba que el SOC té un efecte important en l'esvaïment de la capacitat de les cèl·lules en comparació amb el ΔSOC. Tanmateix, cap al final de la prova (600 ~ 800 cicles equivalents) ΔSOC es converteix en el principal factor que afecta la taxa de pèrdua de capacitat de les cèl·lules.

## Referències

* ↑ Xia, Y. Journal of the Electrochemical Society, 144, 8, 1997, p. 2593. DOI: 10.1149/1.1837870.
* ↑ Amatucci, G. Solid State Ionics, 83, 1–2, 1996, p. 167–173. DOI: 10.1016/0167-2738(95)00231-6.
* ↑ Spotnitz, R. Journal of Power Sources, 113, 1, 2003, p. 72–80. DOI: 10.1016/S0378-7753(02)00490-1.
* ↑ Waldmann, Thomas Journal of Power Sources, 262, 01-09-2014, p. 129–135. DOI: 10.1016/j.jpowsour.2014.03.112.
* ↑ W. Diao, Y. Xing, S. Saxena, and M. Pecht Applied Sciences, 8, 10, 2018, p. 1786. DOI: 10.3390/app8101786.
* ↑ C. Snyder. , 2016.
* ↑ S. Saxena, Y. Xing, D. Kwon, and M. Pecht International Journal of Electrical Power & Energy Systems, 107, 2019, p. 438–445. DOI: 10.1016/j.ijepes.2018.12.016.
* ↑ S. Saxena, C. Hendricks, and M. Pecht Journal of Power Sources, 327, 01-09-2016, p. 394–400. DOI: 10.1016/j.jpowsour.2016.07.057.
# Puig de Solanes (Alt Penedès)

El Puig de Solanes és una muntanya de 914 metres que es troba als municipis de Querol (Alt Camp), la Llacuna (Anoia) i Pontons (Alt Penedès). És una elevació de la Serra dels Esgavellats.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pseudophoxinus hasani

Pseudophoxinus hasani és una espècie de peix cipriniforme de la família dels ciprínids que es troba a Síria.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cé Bhréannain

Cé Bhréannain (en anglès Brandon) és una ciutat d'Irlanda, al comtat de Kerry, a la província de Munster, a la costa nord de la península de Dingle, als peus de la Muntanya Brandon i de la badia de Brandon. Cap al juliol s'ha recuperat l'antiga festivitat celta Lughnasad.

## Agermanaments

* Plozévet (Plozeved) juntament amb An Clochán

## Referències

* ↑ Placenames Database of Ireland
# Ivan Thys

Ivan Thys (Anvers, 29 d'abril de 1897 - Anvers, 15 de febrer de 1982) fou un futbolista belga de la dècada de 1920.
Era el pare de Guy Thys Pel que fa a clubs, va jugar entre 1919 i 1931 al K. Beerschot V.A.C.. Guanyà cinc cops el campionat belga. En total marcà 132 gols en 203 partits amb el club. Fou 20 cops internacional amb la selecció belga de futbol, amb la qual disputà els Jocs Olímpics de 1920, on guanyà la medalla d'or, i als Jocs de 1924.

## Palmarès

* Lliga belga de futbol:
** 1921-22, 1923-24, 1924-25, 1925-26, 1927-28

## Referències

* ↑ «Ivan Thys» (en neerlandès). beerschot.wimmel.be. Arxivat de l'original el 27 de setembre 2013. [Consulta: 2 maig 2013].
* 1 2 «Onze clubiconen» (en neerlandès). beerschot.be. Arxivat de l'original el 14 de juny 2013. [Consulta: 2 maig 2013].
* ↑ «Olympic Football Tournament 1924 (National Squads)» (en anglès). linguasport.com. [Consulta: 2 maig 2013].
* ↑ «Olympic Football Tournament 1920 (National Squads)» (en anglès). linguasport.com. [Consulta: 2 maig 2013].
# Iskanwaya

Iskanwaya és un jaciment arqueològic pre-inca atribuït a la cultura mollo. És en una muntanya sobre el riu Llica, a Bolívia, a 325 km al nord de la ciutat de La Paz. Iskanwaya significa 'dues cases' o 'dos ecos' i deriva del quítxua. El lloc és considerat sagrat pels pobladors de la zona i es troba en la vora de la serralada Real, a 250 m del riu Llica, i a 1.672 msnm. El jaciment és a 11 km del poble d'Aucapata, a la província de Muñecas en el departament de La Paz.
L'antiga ciutat d'Iskanwaya comprèn dues plataformes en una àrea de 0,6 km²; en aquestes plataformes se situen més d'un centenar d'edificis dels quals només han sobreviscut 13. Els carrers del lloc estan direcció est-oest. Les construccions són de terra amb junturas de morter i fang.
Sota les cases hi havia soterranis que servien de magatzems o graners. És comú trobar enfront de cada porta d'un habitatge una pedra plana que servia per a la molta de la dacsa.
El lloc inclou terrasses de rec que encara contenen aigua corrent, l'aigua la duien des del congost de Naranjani, i els canals demostren que l'aigua es distribuïa per totes les cases d'Iskanwaya. A més dels canals, al centre d'una plaça principal s'han trobat dipòsits d'aigua.
Aquesta ciutat pre-inca s'edificà al 800 ae i estigué habitada fins al 1425 aproximadament.

## Referències

* 1 2 3 4 5 6 enllaç irrecuperable
* ↑ «Ruins of Iskanwaya». climbingsouthamerica.com. Arxivat de l'original el 19 de gener de 2009.

## Enllaços externs

* Lloc oficial d'Iskanwaya - Bolívia.
# Daniel Kablan Duncan

Daniel Kablan Duncan (n. 1943) polític de la Costa d'Ivori, primer ministre del seu país des del 21 de novembre de 2012, succeint a Jeannot Ahoussou-Kouadio. Tal com Ahoussou-Kouadio, Duncan és membre del Partit Democràtic de la Costa d'Ivori, que és aliat del president Alassane Ouattara.
Anteriorment va ser erigit primer ministre després de la mort del president Félix Houphouët-Boigny el 7 de desembre de 1993, i va exercir el lloc de primer ministre des de l'11 de desembre de 1993 al 24 de desembre de 1999. Va ser també ministre de Relacions Exteriors de la Costa d'Ivori, d'1 de juny de 2011 fins a 21 de novembre de 2012.

## Referències

* ↑ "Former Ivorian foreign minister named PM: official" Arxivat 2013-01-02 at Archive.is, AFP, 21 de Novembre de 2012.
# Izobilni

Izobilni o Izobillni - Изобильный (rus) és un possiólok del krai de Krasnodar, a Rússia. Es troba a la vora del riu Albaixí. És a 19 km a l'oest de Leningràdskaia i a 130 km al nord de Krasnodar.
Pertany al possiólok d'Oktiabrski.
# Resolució 2072 del Consell de Seguretat de les Nacions Unides

La Resolució 2072 del Consell de Seguretat de les Nacions Unides fou adoptada per unanimitat el 31 d'octubre de 2012. Després de recordar les resolucions anteriors sobre Somàlia, en particular les resolucions 1772, 2010 i 2036, assenyalant que la situació al país encara constituïa una amenaça a la pau i la seguretat a la regió, i destacant les condicions excepcionals a la ciutat de Nova York a causa de l'huracà Sandy, el Consell va autoritzar a la Unió Africana a ampliar la seva missió a Somàlia durant una setmana fins al 7 de novembre de 2012.

## Referències

* ↑ «With New York City Paralysed by Storm, Security Council Meets under ‘Exceptional Circumstances' to Authorize Brief Extension of African Union Mission in Somalia». United Nations, 31-10-2012.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Cap de Crabes

El Cap de Crabes és una muntanya que es troba en el terme municipal d'Espot, a la comarca del Pallars Sobirà, i dins del Parc Nacional d'Aigüestortes i Estany de Sant Maurici.
El pic, de 2.709,8 metres, s'alça a la carena que separa Colomers d'Espot (O) i la Coma de Crabes (E); amb el Coll del Bergús al nord, el Portell de Crabes al sud i el Pic del Redó a l'oest.

## Rutes

El normal és fer el cim des d'una de les collades que ho flaquegen pel nord i el sud: Coll del Bergús i Portell de Crabes.

## Referències

* ↑ ICC - Institut Cartogràfic de Catalunya. Cap de Crabes. [Consulta: 13/10/2013]
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Víktor Kovalenko

Víktor Kovalenko (Kherson, Ucraïna; 14 de febrer de 1996), és un futbolista ucraïnès que juga com a mitjà centre en el FK Shakhtar Donetsk de la Lliga Premier d'Ucraïna.

## Internacional
### Juvenils

Va ser citat per defensar a Ucraïna en la Copa Mundial Sub-20 de 2015. En la fase de grups, va jugar els 3 partits, va marcar 5 gols i va quedar com a golejador de la primera fase. En vuitens de final es van enfrontar a Senegal, després d'empatar 1 a 1, van anar a penals i van perdre 3 a 1.

#### Participacions en juvenils

| Competició | Seu | Resultat | Partits | Gols |
| Campionat Europeu Sub-17 de la UEFA 2013 | Eslovènia | Fase final | 5 | 1 |
| Campionat Europeu de la UEFA Sub-19 2014 | Hongria | 5è | 8 | 2 |
| Campionat Europeu de la UEFA Sub-19 2015 | Grècia | Fase final | 5 | 3 |
| Copa Mundial Sub-20 de 2015 | Nova Zelanda | Vuitens de final | 4 | 5 |
| Classificació per l'Eurocopa Sub-21 de 2017 | Sense seu | En disputa | 5 | 2 |

### Absoluta

Viktor va ser convocat per primera vegada a la selecció major d'Ucraïna, per jugar contra Eslovàquia per la classificació a l'Eurocopa 2016, va estar al banc de suplents el 8 de setembre de 2015 però no va tenir minuts.
En la primera data FIFA de l'any següent, va ser convocat per jugar dos partits amistosos. Va debutar amb la selecció el 24 de març de 2016, va ingressar en el segon temps per enfrontar a Xipre i van guanyar 1 a 0. El 28 de març, va jugar 90 minuts contra Gal·les un altre amistós i van tornar a guanyar per la mínima, 1 a 0.

## Estadístiques
### Clubs

Actualitzat al 23 d'abril de 2016. Últim partit citat: Chornomorets 1 - 1 Shakhtar Donetsk
| Club | Div. | Temporada | Lliga | Lliga | Lliga | Copes nacionals | Copes nacionals | Copes nacionals | Tornejos internacionals | Tornejos internacionals | Tornejos internacionals | Total | Total | Total |
| Club | Div. | Temporada | Part. | Gols | Asist. | Part. | Gols | Asist. | Part. | Gols | Asist. | Part. | Gols | Asist. |
| Shajtar Donetsk Ucraïna | 1a | 2014/15 | 2 | 0 | 2 | 2 | 0 | 0 | 0 | 0 | 0 | 4 | 0 | 2 |
| Shajtar Donetsk Ucraïna | 1a | 2015/16 | 20 | 0 | 2 | 6 | 2 | 2 | 13 | 2 | 2 | 39 | 4 | 6 |
| Shajtar Donetsk Ucraïna | Total club | Total club | 22 | 0 | 4 | 8 | 2 | 2 | 13 | 2 | 2 | 43 | 4 | 8 |
| Total carrera | Total carrera | Total carrera | 22 | 0 | 4 | 8 | 2 | 2 | 13 | 2 | 2 | 43 | 4 | 8 |

### Distincions individuals

| Distinció | Any |
| Bota d'Or en la Copa Mundial Sub-20 | 2015 |
| Parteix dels 50 millors futbolistes sub-20 del món segons el mitjà La Gazzetta dello Sport | 2016 |

## Referències

* ↑ «A Víktor Kovalenko se li queda petit el Mundial sub-20». La Vanguardia, 05-06-2015. [Consulta: 8 juny 2015].
* ↑ «Les 50 promeses juvenils del futbol mundial». TyCSports, 28-01-2016. [Consulta: 4 febrer 2016].

## Enllaços externs

* Fitxa del jugador a Soccerway
* Fitxa del jugador a Transfermarkt
* Fitxa del jugador a Topforward
# Can Vilomara

Can Vilomara és una obra del municipi de Castellfollit del Boix (Bages) inclosa en l'Inventari del Patrimoni Arquitectònic de Catalunya.

## Descripció

Es tracta d'una masia formada per dos cossos, un de principal i un de lateral. L'entrada queda tancada per un pati. L'edifici té planta baixa, semisoterrani amb celler de volta de maó i un antic forn de pa. La planta baixa ha estat reformada i al primer pis hi ha una gran sala central. A les golfes s'obren petites finestres a la façana principal. En el segle xviii les obertures del primer pis foren transformades en balcons. Les llindes de totes les obertures són de pedra, i els murs havien estat arrebossats fins al 1980. la porta principal és adovellada. És remarcable la volta de pallissa i la bassa.

## Història

Segons el propietari la documentació més antiga que es coneix és del segle xvi.
A la dovella de la porta principal hi ha la data del 1600.
En un cos annexa situat dins el tancat del pati hi ha la data de 1761.

## Referències

* 1 2 3 4 «Can Vilomara». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 desembre 2015].
# Quercus cubana

Quercus cubana, el roure cubà, és un tipus de roure que pertany a la família de les fagàcies i està dins de la secció dels roures blancs.

## Descripció

Quercus cubana és un arbre perennifoli de grandària mitjana de més de 15 m d'alçada. Les branques són tomentoses al principi, convertint-se sense pèl. Les fulles fan entre 3 a 10 cm de llarg i entre 1,5 a 3 cm d'ample, lanceolades el·líptica, base cuneïforme. L'àpex és obtús o lleugerament agut, de color verd brillant per sobre, blanc per sota. El pecíol és glabrescent entre 1 a 1,5 cm de llarg. Les glans fan 2 cm de llarg, ovoides, subsèssils i maduren al cap d'1 any. La tassa és en forma de bol i n'ocupa 1/4 de la gla, amb adpreses i escales tomentoses.
Alguns autors creuen que és un híbrid entre Quercus geminata i Quercus oleoides en lloc d'una espècie veritable.

## Distribució

És nadiu a l'oest de Cuba,(Pinar del Río, Isla de Pinos) i creix a l'ecoregió dels boscos de pi cubà.

## Referències

* ↑ Roures del Món - Cubana Quercus", Recuperava 2011-07-08
* ↑ Quercus cubana a Oaks of the world

## Vegeu també

* Pinedes cubanes
# Norman Foster Ramsey

* Aquest article tracta sobre el físic estatunidenc. Si cerqueu l'arquitecte britànic, vegeu «Norman Robert Foster».
Norman Foster Ramsey (Washington DC, EUA, 27 d'agost del 1915 - Wayland Massachusetts EUA, 4 de novembre de 2011) fou un físic i professor universitari estatunidenc guardonat amb el Premi Nobel de Física l'any 1989.

## Biografia

Va estudiar física a la Universitat de Colúmbia, on es va llicenciar el 1935 i doctorar el 1940. El 1942 fou professor associat a la Universitat de Colúmbia i l'any 1947 fou nomenat professor titular de la Universitat Harvard.

## Recerca científica

Va ser assessor de física al govern estatunidenc durant la Segona Guerra Mundial, va participar en els projectes d'energia atòmica al Laboratori de Los Alamos entre 1943 i 1945 i al Laboratori Nacional Brookhaven entre 1946 i 1947.
La recerca científica de Ramsey va permetre amidar les petites oscil·lacions dels camps magnètics, mesuraments que no només van aportar un avanç important en la física teòrica, sinó que també van subministrar les bases per a la construcció de moderns rellotges atòmics.
El 1989 fou guardonat amb el Premi Nobel de Física “per les seves investigacions sobre mètodes oscil·latoris que han estat usats en l'elaboració de rellotge atòmics”. El premi fou compartit amb Hans G. Dehmelt i Wolfgang Paul, tot i que aquests últims pel desenvolupament de l'ion trap.
A més d'ocupar importants tasques d'assessorament al govern estatunidenc al llarg de la seva carrera ha assessorat agències com l'OTAN i la Comissió d'Energia Atòmica dels Estats Units.

## Notes

* ↑ Pàgina de l'Institut Nobel, Premi Nobel de Física 1989 (anglès)

## Enllaços externs

* http://www.osti.gov/accomplishments/ramsey
* http://nobelprize.org/physics/laureates/1989/ramsey-autobio.html
# Disc (topologia)

En topologia, un disc de radi r és una regió del pla delimitada per un cercle. Si la distància és <= r es tracta d'un disc tancat i, altrament, si és < r es tracta d'un disc obert. La frontera topològica d'un disc és una circumferència. Per dimensions majors a 2, l'n-disc s'anomena bola i la seva frontera és una n-1-hiperesfera.

## Discs oberts i tancats

En topologia, un disc D de radi r s'anomena disc obert quan no inclou els punts de la frontera del disc ( d < r):
Si el centre està situat en l'origen de coordenades:
       $D=\{(x,y)\in \mathbb {R} ^{2}\ :\ x^{2}+y^{2}<r^{2}\}$
Si el centre és al punt (a, b):
       $D=\{(x,y)\in {\mathbb {R} ^{2}}:(x-a)^{2}+(y-b)^{2}<r^{2}\}$
Un disc tancat és el conjunt de punts que inclou els de la frontera d'aquest disc ( d < r):
Si el centre està en l'origen de coordenades:
       ${\overline {D}}=\{(x,y)\in \mathbb {R} ^{2}\ :\ x^{2}+y^{2}\leq r^{2}\}$
Si el centre és el punt (a, b):
       ${\overline {D}}=\{(x,y)\in {\mathbb {R} ^{2}}:(x-a)^{2}+(y-b)^{2}\leq r^{2}\}$
La frontera d'un disc és la circumferència de radi màxim:
       $\partial D=\{(x,y)\in \mathbb {R} ^{2}\ :\ x^{2}+y^{2}=r^{2}\}$

## Vegeu també

* Cercle
* Circumferència
* N-esfera

## Notes

* 1 2 Weisstein, Eric W., «Disc» a MathWorld (en anglès).

## Enllaços externs

* http://www.uv.es/ivorra/Libros/Topalg.pdf Arxivat 2012-04-13 a Wayback Machine. Carlos Ivorra Castell, Topologia algebraica .
* Weisstein, Eric W., «Disk» a MathWorld (en anglès).
* Weisstein, Eric W., «Closed Disk» a MathWorld (en anglès).
* Weisstein, Eric W., «Open Disk» a MathWorld (en anglès).

## Nota

Viccionari